Diari Oficial de la Generalitat Valenciana


Sumari del DOGV 6744, del 29-03-2012 (2012/3148)

Notificació de resolució de sentència. Expedient número PL-00/0585 (Alcoi).
---------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3148


Organisme emissor
:   Conselleria d'Infraestructures, Territori i Medi Ambient

Tipus de document
:   Edicte

Notificació de resolució de sentència. Expedient número PL-00/0585 (Alcoi). [2012/3148]  
Com que han resultat infructuoses les gestions realitzades per a efectuar la notificació dirigida a Carlos Verdú Pons i altres, d'acord amb el que preveu l'article 59.4 de la Llei de Règim Jurídic de les Administracions Públiques, es porta a efecte el present edicte.  
Acte que es notifica: resolució execució de sentència del conseller de Medi Ambient, Aigua, Urbanisme i Habitatge, de 3 d'agost de 2010.  
Exp.: Pl-00/0585. Alcoi. Pla Especial de Transferència i Selecció de Residus Sòlids Urbans: execució de sentència.  
Vist que la Sala Contenciosa Administrativa del Tribunal Superior de Justícia de la Comunitat Valenciana, Secció Tercera, ha dictat la sentència núm. 2114/05, en data 4 de novembre de 2005, en relació amb el recurs contenciós administratiu núm. 3/1140/2001, la part dispositiva del qual diu així:  
«Decidim  
1. Declarar, segons l'article 69.c) de la Llei 29/1998, la inadmissibilitat de la pretensió exercitada pels recurrents en el punt 3 del suplique de l'escrit de demanda relativa a la nul·litat de la declaració d'impacte ambiental favorable, emesa en data 2 de maig de 2000, per la directora general de Planificació i Gestió del Medi Ambient de la Conselleria de Medi Ambient de la Generalitat Valenciana, així com de les pretensions instades per aquells en els punts 10 i 11 del mencionat suplique.  
  
2. Estimar, en la resta, el recurs contenciós administratiu núm. 1140/2001, deduït per Carlos Verdú Pons i altres, representats per la procuradora Rocío Calatayud Barona, davant de la Resolució del conseller d'Obres Públiques, Urbanisme i Transports de la Generalitat Valenciana, de 5 de juny de 2001, per la qual es va disposar aprovar definitivament el Pla Especial de Transferència i Selecció de Residus Sòlids Urbans del municipi d'Alcoi.»  
I sentència del Tribunal Suprem, de data 25 de febrer de 2010, la part dispositiva del qual diu així:  
«Decidim  
Que desestimant els motius de cassació invocats, declarem que no pertoca als recursos de cassació interposats per les representacions processals de l'Ajuntament d'Alcoi, de VAERSA, Valenciana de Aprovechamiento Energético de Residuos, SA i de la Generalitat Valenciana, contra la sentència de 4 de novembre de 2005, dictada per la Sala Contenciosa Administrativa del Tribunal Superior de Justícia de la Comunitat Valenciana, en el Recurs Contenciós Administratiu núm. 1140/2001. Amb imposició de les costes processals produïdes en el recurs a les parts recurrents, amb el límit fixat en l'últim fonament d'esta resolució.»  
  
Per tant, esta Conselleria de Medi Ambient, Aigua, Urbanisme i Habitatge, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, resol:  
  
Article únic  
Disposar que es complisca en els seus termes l'expressada sentència núm. 2114/2005, de data 4 de novembre de 2005, pronunciada en el recurs contenciós administratiu número 1140 de 2001, per la qual es va declarar contrari a dret el Pla Especial de Transferència i Selecció de Residus Sòlids Urbans del municipi d'Alcoi, i s'haurà de traslladar esta resolució al Servici Territorial d'Urbanisme d'Alacant per a la seua constància i previsió per a expedients que puguen estar afectats, i perquè este sol·licite a l'Ajuntament d'Alcoi l'inici dels tràmits pertinents per al compliment i adequació de l'esmentada sentència.  
  
  
Alacant, 27 de febrer de 2012.- La directora territorial d'Infraestructures, Territori i Medi Ambient d'Alacant: Elisa Díaz González.